b"\n_START_ARTICLE_\nKenwyne Jones\n_START_SECTION_\n\xc5\xbdivljenjepis\n_START_PARAGRAPH_\nJones se je rodil v Point Fortinu na Trinidad in Tobagu, Lydii in Pamphilu Jones. Obiskoval je St. Anthony's College na Trinidadu skupaj s svojim kasnej\xc5\xa1im klubskim kolegom Carlosom Edwardsem. Tudi Kenwynov stric, Philbert Jones je bil nogometa\xc5\xa1, ki je igral za Strike Squad, ki je za eno to\xc4\x8dko zgre\xc5\xa1il uvrstitev na Svetovno prvenstvo v nogometu 1990. Kenwyne ima podoben slog igranja kot njegov stric; tako pri igri kot pri proslavljanju golov. Poro\xc4\x8den je z Avalon in ima tri otroke: Isaiah ter dvoj\xc4\x8dka Arianne in Kaelyn. Jones se je dokon\xc4\x8dno razvil v hitrega igralca \xc5\xa1ele v Sheffield Wednesday, kanmor je bil posojen septembra 2004._NEWLINE_\xc5\xbde leta 2002 je bil na preizkusu pri klubih Manchester United ter Middlesbrough F.C., leta 2004 pa tudi pri West Ham Unitedu ter Rangersih. V intervjuju je Jones povedal, da je moral po Evropi iskati klube, sicer bi kon\xc4\x8dal v vojski Trinidada in Tobaga. Sam je izjavil \xc2\xbbBilo je te\xc5\xbeko. Takrat sem ravno dobil sina in ni mi preostalo drugega kot, da uspem ali vstopim v vojsko. Moral sem pre\xc5\xbeivljati dru\xc5\xbeino in to je bilo to ... ali uspem ali grem v vojsko. Na to sem bil pripravljen.\xc2\xab.\n_START_SECTION_\nZa\xc4\x8detki\n_START_PARAGRAPH_\nSvojo nogometno kariero je za\xc4\x8del v klubu Joe Public F.C. iz Trinidad in Tobaga. Leta 2002 je od\xc5\xa1el h klubu W Connection.\n_START_SECTION_\nSouthampton\n_START_PARAGRAPH_\nJulija 2004 je Jones podpisal pogodbo s Southamptonom, v katerega je po poskusni dobi prestopil iz W Connectiona. W Connectionov predsednik David John Williams je Jonesonov prestop komentiral:\xc2\xa0\xc2\xbbV trenutku, ko je Kenwyne Jones prestopil v Southampton, sem vam povedal, da bo on najve\xc4\x8dji igralec Trinidad in Tobaga poleg Dwighta Yorka\xc2\xab. Decembra 2004 je med \xc4\x8dasom, ko je bil posojen v Sheffield Wednesday, zabil sedem golov v sedmih tekmah. V Southampton se je nato vrnil januarja 2005,, kjer je nato odigral tekme proti Liverpoolu in mestnemu tekmecu Portsmouthu._NEWLINE_Pred za\xc4\x8detkom sezone 2006/07 je Jones na zadnji pripravljalni tekmi proti Anderlechtu dosegel hat trick,. V Championshipu je Jones zadel dva gola proti Birmingham Cityju 29. novembra, 26. decembra 2006 pa je dobil svoj prvi rde\xc4\x8di karton v karieri, ko je porinil Marka Hudsona na tekmi proti Crystal Palace F.C. Dva gola je dosegel tudi na tekmi proti Southend Unitedu, ki se je kon\xc4\x8dala zmago Southamptona s 4:1. Zmaga zadnjega dne sezone je zagotovila Southamptonu mesto v kon\xc4\x8dnici,. Kmalu po tem se je Jones po\xc5\xa1kodoval, sezono pa je kon\xc4\x8dal s 16. goli._NEWLINE_11. maja 2007 je mened\xc5\xbeer Southamptona, George Burley, izjavil, da je\xc2\xa0\xc2\xbbKenwyne novi Didier Drogba v nastajanju, vsaj kar se ti\xc4\x8de fizi\xc4\x8dnih karakteristik\xc2\xab. Temu je sledila govorica, da \xc5\xbeeli Derby County kupiti Jonesa za cca 5,5 milijonov funtov. Jones je ponudbo predstavil Southamptonu 24. avgusta 2007 in za\xc4\x8del s stavko, dokler klub ne bi podpisal papirjev .\n_START_SECTION_\nSunderland\n_START_PARAGRAPH_\n29. avgusta je bilo potrjeno, da Jones odhaja iz Southamptona, vanj pa prihaja Stern John. Vrednost celotnega posla je bila ocenjena na 6 milijonov funtov. Napadalec Trinidada je za Sunderland prvi\xc4\x8d nastopil 1. septembra 2007 na tekmo proti Manchester Unitedu, ki jo je klub izgubil z 1:0. Za novi klub je Kenwyne prvi\xc4\x8d zadel na doma\xc4\x8dem igri\xc5\xa1\xc4\x8du 15. septembra 2007, ko je Sunderland premagal Reading z 2:1._NEWLINE_Novembra 2007 so se pojavile govorice, da se za Jonesa zanima Liverpool F.C., ki naj bi zanj Sunderlandu ponudil Petra Croucha, posel pa naj bi bil vreden skupaj okoli 12 milijonov funtov. Za Jonesa naj bi se zanimalo \xc5\xa1e nekaj velikih klubov, kar je 21. decembra pricurljalo v javnost. Zanj naj bi se zanimal tudi klub Chelsea. Mened\xc5\xbeer Sunderlanda Roy Keane pa je tovrstne \xc5\xa1pekulacije ozna\xc4\x8dil za neresni\xc4\x8dne. Jones je medtem 29. decembra zadel svoj peti gol, ko je na Stadium of Light proti Boltonu po kotu zadel z glavo bli\xc5\xbenji vratarjev kot._NEWLINE_Kapetan Chelsea John Terry je Jonesa po medsebojni tekmi 15. marca 2008 (ki jo je Chelsea dobil z 1:0) pohvalil z besedami:\xc2\xa0\xc2\xbbJones je bil fantasti\xc4\x8den, do zdaj pa sem dvakrat igral proti njemu. Je odli\xc4\x8den igralec, izjemno delaven in verjetno najbolj\xc5\xa1i pri igri z glavo v celotni Premier League. Resni\xc4\x8dno je tako dober!\xc2\xab._NEWLINE_Maja 2008 so se pojavile \xc5\xa1pekulacije, da naj bi se za vrednost okoli 10 milijonov funtov za Jonesa zanimal tudi Manchester United F.C.\n_START_SECTION_\nReprezentan\xc4\x8dna kariera\n_START_PARAGRAPH_\nJones je za reprezentanco nastopil \xc5\xbee v selekcijah U-17, U-20, U-23 za Olimpijske igre, \xc5\xbee leta 2003 pa je nastopil za reprezentanco proti Finski. Tekma se je odvijala 29. januarja 2003. Za Trinidad in Tobago je nastopil tudi na Svetovnem prvenstvu leta 2006. Na svetovnih prvenstvih je prvi\xc4\x8d nastopil 15. junija 2006 na tekmi proti Angliji, ki jo je Trinidad in Tobago izgubil z 2:0. Jones je postal igralec leta Trinidada in Tobaga za leto 2007. Jones je kasneje izjavil:\xc2\xa0\xc2\xbbTa naslov je osvojilo veliko znanih imen in nikoli si nisem mislil, da bo to uspelo tudi meni\xc2\xab."